Пратећи златне шездесете, Интер је успео да освоји своју једанаесту титулу 1971. и дванаесту 1980. Као првак из 1971, Интер у Купу шампиона долази до финала 1972, али бива поражен од Ајакса. Интер је освојио свој други и трећи Италијански куп 1978. и 1982. Интер 1989. осваја свој тринаести скудето предвођен легендарном немачком тројком - Матеус, Клинсман, Бреме. Уследио је сушни период када је "скудето" у питању па је Интер у том периоду морао да се "задовољава" освајањем трофеја у купу УЕФА. У размаку од седам година Интер је освојио три пута Куп Уефа. Први куп Уефа освојили су против Роме &lt;a href="%D0%9A%D1%83%D0%BF%20%D0%A3%D0%95%D0%A4%D0%90%201990/91."&gt;1990/91&lt;/a&gt;, други су освојили против Салцбурга у сезони &lt;a href="%D0%9A%D1%83%D0%BF%20%D0%A3%D0%95%D0%A4%D0%90%201993/94."&gt;1993/94&lt;/a&gt;. Своју рекордну трећу победу у УЕФА купу остварују у сезони &lt;a href="%D0%9A%D1%83%D0%BF%20%D0%A3%D0%95%D0%A4%D0%90%201997/98."&gt;1997/98.&lt;/a&gt; победом над Лацијом од 3-0 на стадиону Парк Принчева у Паризу. У сезони 2004/05. Интер осваја куп Италије против Роме и суперкуп на почетку сезоне 2005/06 против Јувентуса. 11. маја 2006. Интер поново успева да освоји куп Италије против Роме. Четрнаести скудето Интеру се поклања 2006. после избацивања Јувентуса у другу лигу и одузимања бодова Милану због намештања утакмица. Петнаеста титула долази у витрине 2007. у сезони у којој је екипа Интера оборила читав низ рекорда у Серији А. Шеснаеста титула, а трећа за редом, је освојена 2008, али је поново као и претходне сезоне доживљен пораз у финалу купа од Роме.